Noor Ehsanuddin Mohd Harun Narrashid

Datuk Noor Ehsanuddin Mohd Harun Narrashid merupakan ahli politik Malaysia. Beliau ialah Pengarah Komunikasi untuk Lembaga Kemajuan Tanah Persekutuan (Felda) di bawah Perdana Menteri Malaysia. Beliau juga pengarah dan penasihat bagi kebanyakan pertubuhan dan acara berkaitan Felda. Beliau dianugerahkan gelaran Datuk yang diterimanya dari kerajaan negeri Melaka.

Kehidupan peribadi 
Datuk Noor Ehsanuddin berkahwin dan mempunyai empat anak.

Pendidikan 
Beliau menerima pendidikan rendah di Sekolah Rendah Inggeris Jalan Mersing, Kluang (1970-1974) dan pendidikan menengah di Sekolah Inggeris Masjid Tanah (1974-1975). Beliau kemudian diterima ke sekolah berasrama Maktab Rendah Sains Mara di Seremban, Negeri Sembilan. Selepas tamat SPM, beliau melanjutkan pelajaran di Universiti Illinois Selatan, Carbondale, Amerika Syarikat (Kejuruteraan Awam Dan Mekanik).

Kerjaya 
Noor Ehsan pernah menyertai ahli lembaga pengarah Felda Global Ventures Holdings Berhad (FGV) dengan berkhdimat sebagai Pengarah Urusan bukan Bebas dan Eksekutifnya dari 2013 sehingga beliau meletakkan jawatannya pada 2017. Beliau juga pernah berkhidmat sebagai Pengarah Felda Investment Corporation (FIC).

Masyarakat dan Persatuan 
Datuk Noor Ehsanuddin merupakan ahli aktif kumpulan sosial, masyarakat dan persatuan. Dalam tahun 80an semasa tinggal di Amerika, beliau menjadi pengerusi biro pendidikan Kelab UMNO Carbondale. Kini, beliau turut memimpin banyak pertubuhan seperti Pertubuhan Penggiat Kompang FELDA Kebangsaan, Konvensyen Gabungan Pemikir Profesional FELDA (GAPROF) 2011 dan Karnival IKTIRAF (Ikatan Hati Warga FELDA) 2011/2012.

Calon untuk Pilihan raya umum 2013 
Noor Ehsanuddin dipilih oleh Barisan Nasional untuk bertanding di kerusi parlimen Kota Tinggi, Johor.

Keputusan pilihan raya

Kontroversi
Ehsanuddin didakwa menerima 14 pertuduhan rasuah bayaran ansuran kereta sebanyak RM23,540.68 ketika menjawat jawatan sebagai Ahli Lembaga Pengarah Lembaga Kemajuan Tanah Persekutuan dari syarikat Karya Hidayah Sdn Bhd yang mempunyai hubungan dengan tugas rasminya sebagai tertuduh.

Pada 1 September 2021, Ehsanuddin pendakwaan kes ditarik balik daripada sejumlah 29 pertuduhan.

Penghargaan
  :
  Darjah Panglima Setia Mahkota Melaka (DPSM) - Datuk (2011)

Rujukan 

Orang hidup
Orang Malaysia berketurunan Melayu
Muslim Malaysia
Anggota Pertubuhan Kebangsaan Melayu Bersatu
Ahli Dewan Rakyat, Parlimen Malaysia ke-13